Bjørn Jens

Bjørn Jens Kristiansen (født 1. juli 1958, død 26. mai 2023) var en norsk musiker. Han benyttet Bjørn Jens som artistnavn.artistside fra Norsk Musikkinformasjon.
Liv og virke
Bakgrunn
Han vokste opp i Sandnessjøen på Helgeland. På 1970- og 1980-tallet var han en habil fotballkeeper som voktet målet i 3. divisjon for Sandnessjøen IL og Mosjøen IL i mange sesonger . Før han slo gjennom som musiker var han sjømann i utenriksfart, som mange av hans låter bærer preg av. 
Musiker
Kristiansen spilte i band fra 1976. Fra slutten av 1980-tallet livnærte han seg som trubadur.

Han debuterte med albumet Mackøl og måsegg i 1988. Siden den gang ga Kristiansen ut mange album. Tekstene strekker seg fra dype tekster om alkoholiker­barns problemer og det ensomme livet som sjømann, til lystigere viser om kvinnfolk, fest og god stemning.

I november 2008 ble Ukrutt utgitt på CD og historien(e) om Bjørn Jens kom i bokform. Gongstein forlagGongstein forlag AS  hadde allerede våren 2007 engasjert fotograf og forfatter Inge Ove Tysnes til å skrive historien. Boka har tittelen Her er Bjørn Jens. I juli 2008 feiret Bjørn Jens 50-årsdagen sin på sin egen Storøya-festival.

Flere av Bjørn Jens’ album er spilt inn i Nashville i USA, og han hadde også et nært samarbeid med en rekke musikere i countrymiljøet. Han hadde suksess med produsent Bob Babbit. Videre fikk han blant annet med seg Johnny Cash til å introdusere låten «Lille ville willy» på albumet 15 år med mackøl og måsegg.

Han ga i 1996 ut konsertalbumet Rastløs Blod hvor mange av hans mest kjente låter er samlet. Albumet De to første – Før det første fra 2004 er en samling med materiale fra tiden før Mackøl og måsegg-albumet fra 1988. Albumet inneholder blant annet «Godt i farta» og «Møt meg på Stokka».

 Diskografi 
Mackøl og måsegg (Slager, 1988; Tylden, 1995).  Med bidrag fra Cato Sanden.
Midnattsol (Slager, 1989) med blant annet sangene Til helvete med kvinnfolk og Ny pappa. Blant musikerne i studio var Bugge Wesseltoft, Lasse Hafreager, John Stannard, Rune Haukum, Tore Wildauer, Cato Sanden og Gard Strøm.
Cappucino (Slager 1990; Nord-Norsk Plateselskap, 1994)
No må du skjærpe dæ gutt (Slager, 1991).  Innspilt i Nashville.
Flagga ut (Musikkpolitiet, 1991)
Fint ska det vær (Sonet, 1992)
Rett fra hjertet (CNR, 1994)
Rastløst blod (Tylden, 1996).  Live fra Rorbua i Tromsø.
Nattens dronning (Alsten plateproduksjon, 1997)
Til havet bynn' å breinn (Musikkpolitiet, 2000).  Produsert av Bob Babbitt og bidrag fra vokalisten Vern Gosdin.
Absålutj Bjørn Jens (Musikkpolitiet, 2000)
Kicking Up New Dust (Seven Sister, 2001).  Produsert i Nashville, bidrag fra Jimmy Staton.
Den siste villing (Seven Sister, 2003)
15 år med mackøl og måsegg (Seven Sister, 2003) samleplate.Egne «skillingsviser» fra Sandnessjøens svar på Sputnik. anmeldt i Dagbladet (11.6.02)
De to første – Før det første (2004)
Lag whisky om til vann (Arco, 2005).  Innspilt i Nashville, og duett med Jack Berntsen.Trofast sliter gir aldri opp, anmeldelse i Rana Blad (9.5.05)
Svartisen (2006).Helgelandsk country fra Rana Blad (5.6.06)Øl og øde landskap anmeldelse i Helgeland Arbeiderblad (25.5.06)
Ukrutt (2008) produsert av Steve Turner.
Lille ville Willy (2010)
Usminka (2013)

 Utmerkelser 
 Alstahaug kommunes kulturpris (2003)

 Referanser 

Kategori:Norske countrymusikere
Kategori:Personer fra Alstahaug kommune